section_heading: Tom Ružić
paragraph_text: Nakon upoznavanja situacije oko Berislava i tvrtke "Globus Trans", Tom nagovara Marinka da prekine suradnju s Berislavom. Berislav tada šokira Marinka govoreći mu kako je novac za oružje kojeg je slao iz SAD-a dospio u druge ruke, i oružje nikad nije bilo plaćeno tim novcem. Tom se razljuti kad shvati da je uzalud odrastao bez oca. Odlučan je osvetiti se čovjeku koji je pokrao taj novac, a nakon što sazna o kojem se čovjeku radi, Tom planira svoju osvetu, te počne prijetiti dotičnom Branku Mandiću. Ubrzo, Tom predlaže Marinku da se i sam osveti Branku, pokazujući mu pištolj s kojim bi trebao sprovesti svoj koban plan.